„TISZTÍTSUK MEG AZ ORSZÁGOT II.” HULLADÉKFELSZÁMOLÁSI PÁLYÁZAT

Az Energiaügyi Minisztérium képviseletében eljáró NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság által kezelt „TISZTÍTSUK MEG AZ ORSZÁGOT II.” HULLADÉKFELSZÁMOLÁSI PÁLYÁZAT című pályázati kiírásra Jánoshalma Városi Önkormányzat támogatási kérelmet nyújtott be, amelyet a Támogató elbírált, és támogatásra alkalmasnak minősítette.

Az ILJ/201-1/2024 azonosítószámú pályázatban elnyert támogatás összege 10.394.076 Ft.

A pályázat tartalma:

Jánoshalma Városi Önkormányzat célja a településen bel- és külterületén, a közterületeken illegálisan elhelyezett hulladék összegyűjtése, elszállítása és megfelelő ártalmatlanítása. Sajnálatos módon az elmúlt időben város több helyszínén helyeztek el építési törmeléket, kommunális hulladékot, zöld hulladékot, gallyakat, ágakat. Jelen pályázat lehetőséget teremtett az elhelyezett hulladék okozta talaj-, víz-, és levegőterhelés megszüntetésére, ezáltal a település környezetvédelmi céljainak elérésére. A megtisztított területeken az illegálisan elhelyezett hulladék ismételt megjelenése érdekében a település közterület-felügyelője rendszeresen ellenőrzi ezen közterületeket.

A pályázatban érintett területek közül az egyetlen külterületi ingatlan a Jánoshalma, hrsz 0332, amely egy, a település belterületétől 1,9 km-re fekvő külterületi, szilárd burkolattal rendelkező 500 m hosszú út. Az út mentén elszórtan kommunális hulladék került elhelyezésre, amelyet az önkormányzat elszállítatott.

A további érintett területek a város belterületén helyezkednek el, amelyek önkormányzati tulajdonú ingatlanok, többségében belterületi kiépítetlen földutak, valamint a belvízvédelmi rendszer részét képező árok, illetve két mocsár megnevezésű ingatlan. A felmérések szerint a kommunális hulladék mellett zöldhulladék és építési törmelék is elhelyezésre került illegálisan, amelyek szintén elszállításra kerültel. Ezen területek: Jánoshalma, Mátyás király utca (hrsz: 5197), Tópart utca mellett (hrsz: 459, 296, 297/1), Kistelek utca (hrsz: 466), Hosszúhegyi utca (hrsz: 3298), Hold utca (hrsz: 538.), Erzsébet tér (hrsz: 716).



